อปท.กว่า1พันแห่ง ดึง กองทุนสุขภาพตำบลหนุนสู้ภัย โควิด-19แล้ว1474โครงการ
กรมส่งเสริมการปกครองท้องถิ่น ส่งหนังสือถึง ผู้ว่าราชการจังหวัดทั่วประเทศ แจ้ง อปท. ดึง กปท. ร่วมหนุนขับเคลื่อน โครงการพลังคนไทยร่วมใจป้องกันไวรัสโคโรนา2019 ลดการแพร่ระบาดในพื้นที่ เผยมี อปท. จัดทำโครงการแล้ว1186แห่ง1474โครงการ รวมเป็นงบประมาณกว่า94.18ล้านบาท19 มี.ค. 2563 วันนี้ ทีมสื่อ สปสช. รายงานว่า นพ.ศักดิ์ขัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.)กล่าวว่า ตามที่ สปสช.ได้ประสานไปยังกรมส่งเสริมการปกครองท้องถิ่น กระทรวงมหาดไทย เพื่อประชาสัมพันธ์ให้องค์กรปกครองส่วนท้องถิ่น (อปท.) ที่ร่วมจัดตั้งกองทุนหลักประกันสุขภาพแห่งชาติในระดับท้องถิ่นหรือพื้นที่ (กปท.) หรือ กองทุนสุขภาพตำบล จำนวน7776แห่ง ใช้งบประมาณนี้เพื่อร่วมสนับสนุนการควบคุมป้องกันโรคติดเชื้อไวรัสโคโรนา2019หรือโควิด-19ที่เกิดการแพร่ระบาดในขณะนี้และมีแนวโน้มขยายการระบาดเป็นวงกว้าง โดยเมื่อวันที่16มีนาคม ที่ผ่านมา กรมส่งเสริมการปกครองท้องถิ่น ได้มีหนังสือไปยังผู้ว่าราชการทุกจังหวัด ลงนามโดยนายประยูร รัตนเสนีย์ อธิบดีกรมส่งเสริมการปกครองท้องถิ่นเพื่อแจ้งไปยัง อปท.ที่ร่วมจัดตั้ง กปท. จัดทำแผนงาน โครงการ หรือกิจกรรม เพื่อขอรับการสนับสนุนงบประมาณจาก กปท. โดยให้เป็นไปตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.2561ข้อ10(2) กำหนดเพื่อสนับสนุนและส่งเสริมการจัดกระบวนการหรือกิจกรรมสร้างเสริมสุขภาพและการป้องกันโรคขององค์กรหรือกลุ่มประชาชน หรือหน่วยงานอื่น โดยให้นำเสนอต่อคณะกรรมการกองทุนหลักประกันสุขภาพระดับท้องถิ่นหรือพื้นที่เพื่อพิจารณาอนุมัติทั้งนี้ การดำเนินการดังกล่าวยังเป็นการสนับสนุน อปท.ในการขับเคลื่อน โครงการพลังคนไทยร่วมใจป้องกันไวรัสโคโรนา2019 ตามที่กระทรวงมหาดไทยบูรณาการร่วมกับกระทรวงสาธารณสุขให้บรรลุวัตถุประสงค์ โดยแผนงาน โครงการ หรือกิจกรรม ที่ อปท.จะดำเนินการเพื่อสนับสนุนการควบคุมป้องกันโรคติดเชื้อไวรัสโควิด-19ที่เป็นไปตามหลักเกณฑ์ของ กปท.มีดังนี้1.การรณรงค์ให้ความรู้ในการป้องกันโรคตามแนวทางกรมควบคุมโรค2.การจัดหาอุปกรณ์ป้องกัน เช่น หน้ากากอนามัย แอลกอฮอล์ เจลล้างมือ เทอร์โมมิเตอร์วัดไข้ เป็นต้น3.คัดกรองกลุ่มเสี่ยง และ4.ออกตรวจเยี่ยมเพื่อติดตามกลุ่มเสี่ยงในชุมชน ทั้งนี้ อปท. สามารถดูรายละเอียดการจัดทำโครงการเพื่อขอรับการสนับสนุนงบประมาณจาก กปท. ได้ที่https://obt.nhso.go.th/obt/homeหรือสอบถามข้อมูลจาก สปสช.เขตทั้ง13เขต หรือสำนักงานส่งเสริมการปกครองท้องถิ่นจังหวัดนพ.ศักดิ์ชัย กล่าวว่า ปัจจุบันได้มี อปท. ที่ดำเนินโครงการป้องกันการแพร่ระบาดของโรคติดเชื้อไวรัสโควิด-19แล้ว1186แห่ง รวม1474โครงการ เป็นงบประมาณทั้งสิ้นกว่า94.18ล้านบาท ทั้งนี้ขอเชิญชวน อปท.ที่ร่วมจัดตั้ง กปท. จัดทำแผนงาน โครงการ หรือกิจกรรม เพื่อร่วมควบคุมป้องกันการแพร่ระบาดของเชื้อไวรัสโคโรนา2019หรือโรคโควิด-19ซึ่งเป็นสถานการณ์ที่ทุกฝ่ายต้องร่วมมือกัน โดย กปท. จะเป็นช่องทางที่ก่อให้เกิดความร่วมมือทั้งจาก อปท. ชุมชน องค์กรเอกชนและภาคประชาชน ในการฝ่าวิกฤตสาธารณสุขของประเทศในครั้งนี้
กรมส่งเสริมการปกครองท้องถิ่น ส่งหนังสือถึง ผู้ว่าราชการจังหวัดทั่วประเทศ แจ้ง อปท. ดึง กปท. ร่วมหนุนขับเคลื่อน โครงการพลังคนไทยร่วมใจป้องกันไวรัสโคโรนา 2019 ลดการแพร่ระบาดในพื้นที่ เผยมี อปท.
สำนักงานหลักประกันสุขภาพแห่งชาติ,สปสช.,องค์กรปกครองส่วนท้องถิ่น,อปท.,กองทุนหลักประกันสุขภาพแห่งชาติในระดับท้องถิ่นหรือพื้นที่,กปท.,กองทุนสุขภาพตำบล,ไวรัสโควิด-19,โควิด-19,ศักดิ์ขัย กาญจนวัฒนา